Pranešimas žiniasklaidai

2025 m. kovo 6 d.

**Kovo mėnesį padovanojama daugiausiai gėlių – štai kodėl verta rinktis raudonus ir geltonus žiedus**

**Kovas yra mėnuo, kuomet padovanojama daugiausiai skintų gėlių, rodo prekybos tinko „Maxima“ duomenys, o moksliniai tyrimai atskleidžia, kad ši neįpareigojanti dovana yra kur kas praktiškesnė nei manome. Gavusieji gėlių jaučiasi emociškai palaikomi, spalvingi žiedai efektyviai reguliuoja nuotaiką, skatina laimės pojūtį, o raudonos ir geltonos gėlės veiksmingai mažina nerimą bei stresą.**

**Terapinė gėlių funkcija**

Moksliniai tyrimai rodo, kad gėlės iš tiesų yra ypatinga dovana nes turi ilgalaikį teigiamą poveikį nuotaikai. JAV Rutgerso universiteto mokslininkų komanda po dešimt mėnesių trukusio tyrimo padarė išvadą, kad gėlės turi tiesioginį poveikį laimės jausmui ir yra natūralus, sveikas nuotaikos reguliatorius. Padovanotos gėlės mažina nerimą, sukelia džiaugsmą, dėkingumą ir bendrą pasitenkinimo jausmą.

„Stebėdami mūsų tinklo pardavimus, matome, kad skintų gėlių kasmet nuperkama vis daugiau. Pavyzdžiui, pernai „Maxima“ parduotuvėse gėlių buvo įsigyta 16% daugiau nei ankstesniais metas, nemažą gėlių paklausą matėme ir pandemijos laikotarpiu. Matyt, greitėjant gyvenimo tempui, pasaulyje tvyrant nerimui, intuityviai ieškome paprastų priemonių sumažinti įtampą ir stresą, sužadinti pozityvias emocijas. Žinoma, daugiausiai gėlių nuperkama kaip dovana brangiems žmonėms tokiomis progomis kaip Valentino diena, kovo 8-oji, Motinos diena, mokslo metų pradžia. Vis dėlto masiškiausiai gėlės perkamos būtent kovo mėnesį. Moters dienai iš partnerių užsakėme 3,7 mln. skintų gėlių – skaičiuojame, kad jų paklausa šokteli virš 10 kartų palyginti su įprastomis dienomis“, – pirkėjų elgesio įpročiais dalinasi Indrė Trakimaitė-Šeškuvienė, prekybos tinklo „Maxima“ Komunikacijos ir korporatyvinių ryšių direktorė.

Ji pastebi, kad per porą pastarųjų metų pirkėjai labiau pamėgo didesnes gėlių puokštes, tačiau gėlių pasirinkimo prioritetai nesikeičia – pavasario pradžioje krepšeliuose karaliauja tulpės, toliau rikiuojasi saulėtieji narcizai ir įvairiaspalviai gvazdikėliai.

Mokslininkų manymu, teigiamas žiedų poveikis žmonių savijautai nepriklauso nuo gėlių rūšies, bet jų spalva turi įtakos. Tyrimas, nagrinėjęs gėlių spalvų poveikį COVID-19 karantino metu, parodė, kad atsipalaidavimo ir nusiraminimo jausmą reikšmingai padidina geltonos bei raudonos spalvos žiedai. Vien po trijų minučių žiūrėjimo į raudonas ir geltonas gėles, tyrimo dalyvių smegenyse užfiksuotas padidėjęs alfa smegenų bangų aktyvumas bei pagerėjęs širdies ritmo variabilumas, kas rodo sumažėjusį streso lygį. Psichologiniai testai taip pat atskleidė, kad, palyginti su baltomis gėlėmis, raudonos ir geltonos gėlės sukėlė didesnį gyvybingumo, jaukumo ir linksmumo jausmą.

„Iš tiesų esame pastebėję, kad geltoni ir raudoni žiedai yra paklausiausi, pirkėjai taip pat mėgsta rožines gėles arba įvairiaspalves puokštes“, – sako I. Trakimaitė-Šeškuvienė.

**Ne tik gėlių, bet ir smaližių mėnesis**

Vartotojų elgesio tyrimai nustatė, kad padovanotos gėlės yra veiksmingesnė trumpalaikė socialinės paramos forma nei pokalbiai – be to, tokią pačią funkciją atlieka ir saldumynai bei aromatinės prekės.

Mokslininkai padarė išvadą, kad gavę gėlių ar saldumyną, žmonės jaučia didesnį rūpestį ir emocinį palaikymą nei tuomet, kai šis išreiškiamas tiesiog žodžiais.

„Matyt, posakį, kad „mažos dovanėlės stiprina draugystę“, galime perfrazuoti, jog draugystę stiprina gėlės ir saldžios dovanėlės – šypsosi I. Trakimaitė-Šeškuvienė. – Iš tiesų tai yra pats populiariausias „komplektas“ pirkėjų krepšeliuose, pasitinkant įvairias progas“.

Minint kovo 8-ąją, labiausiai ūgteli saldainių dėžučių paklausa – pernai ji šoktelėjo beveik penkiskart, o tortų nuperkama apie 2,5 karto daugiau. Beje, minėdami šią progą, lietuviai aktyviau gardžiuojasi ir braškėmis.

I. Trakimaitė-Šeškuvienė, pastebi, jog rinkdamiesi saldumynus įvairioms minėtinoms progoms, ypač įsigydami konditerinius gaminius, pirkėjai turi ilgamečius nusistovėjusius įpročius. Pavyzdžiui, didžiajai daliai pirkėjų su šventine nuotaika asocijuojasi tortas su maskarponės sūriu.

„Tačiau neblėstant Dubajaus saldumynų madai, prognozuojame, kad dėmesio sulauks tokios naujienos kaip Dubajaus šokolado ledai, kokosinis Dubajaus šokoladas, migdolinis Dubajaus batonėlis, o kulinarijos skyriuje – Dubajaus šokolado skonio tortas ir kepiniai su pistacijomis, pavyzdžiui, pastaruoju metu auga Napoleono torto su pistacijomis paklausa, siūlome ir saldžią naujieną – kaneles su pistacijomis. Beje, smaližiams visas kovas bus šventė – tai teminis saldumynų ir užkandžių mėnuo „Maxima“ parduotuvėse, gera proga sutaupyti ragaujant naujienas“ – prekybos tinklo „Maxima“ Komunikacijos ir korporatyvinių ryšių direktorė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos:**

El. paštas [komunikacija@maxima.lt](mailto:komunikacija@maxima.lt)